C 355/8
LT
Europos Sąjungos oficialusis leidinys
2022 9 16
7.2.
ES vadovai pagal Reglamento (EB) Nr. 852/2004 9 straipsnį Kelios Europos suinteresuotųjų subjektų organizacijos parengė ES geros higienos praktikos vadovus.
Su šių vadovų sąrašu galima susipažinti internete adresu https://ec.europa.eu/food/food/biological-safety/food-hygiene/guidance-platform_en.
Kai kuriais atvejais Europos Komisija pati pateikė konkretiems sektoriams skirtas rekomendacijas, ypač tais atvejais, kai MTS dažnai yra mažosios įmonės: — Komisijos pranešimas, kuriuo nustatomos maisto saugos vadybos sistemų gairės mažmeninės prekybos maisto produktais, įskaitant maisto dovanojimą, srityje (18) (Komisijos pranešimas dėl mažmeninės prekybos); — Komisijos pranešimas dėl Rekomendacinio dokumento dėl šviežių vaisių ir daržovių mikrobiologinės rizikos šalinimo pirminės gamybos etape laikantis tinkamos higienos (19). 8.
MOKYMAS
MTS darbuotojai turėtų būti prižiūrimi ir instruktuojami ir (arba) mokomi maisto higienos dalykų, kaip tinka pagal jų pareigas, o tie, kas atsakingi už maisto saugos vadybos sistemos sukūrimą ir tolesnį taikymą, turėtų būti tinkamai mokomi taikyti GHP, kitas PP ir RVASVT grindžiamas procedūras.
Vadovybė užtikrina, kad atitinkamuose procesuose dalyvaujantys darbuotojai būtų pakankamai įgudę ir žinotų apie nustatytus rizikos veiksnius (jei yra), gamybos, sandėliavimo, transportavimo ir (arba) platinimo proceso svarbiuosius taškus.
Jie taip pat turi žinoti apie taisomąsias priemones, prevencines priemones ir stebėsenos bei duomenų užrašymo procedūras, taikytinas jų įmonėje, pagal Reglamento (EB) Nr. 852/2004 II priedo XII skyrių.
Reikėtų skirti bendrą (visų darbuotojų) higienos mokymą ir specialų RVASVT mokymą.
Darbuotojai, kurie tvarko arba kontroliuoja svarbiuosius valdymo taškus (SVT), turėtų būti mokomi procedūrų pagal RVASVT principus, atitinkančių jų užduotis (pavyzdžiui, padavėją reikia mokyti tam tikro lygio higienos, o virėjui (-ai) reikės papildomų mokymų, susijusių su higienišku maisto ruošimu).
Atsižvelgiant į įmonės poreikius ir darbuotojų įgūdžius, reikėtų apsvarstyti galimus žinių atnaujinimo kursus ir jų dažnį.
Įvairių maisto pramonės sektorių suinteresuotųjų subjektų organizacijos turėtų stengtis parengti informacijos apie MTS skirtą mokymą.
Reglamento (EB) Nr. 852/2004 II priedo XII skyriuje nurodytas mokymas turi būti suprantamas plačiame kontekste.
Šiame kontekste tinkamas mokymas nebūtinai reiškia dalyvavimą formaliojo mokymo kursuose.
Įgūdžių ir žinių įgyti galima ir gaunant techninės informacijos bei patarimų iš profesinių organizacijų arba kompetentingų institucijų, tinkamo mokymo darbo vietoje ar įmonėje metu, iš geros praktikos vadovų ir pan.
Su GHP, kitomis PP ir RVASVT susijęs maisto tvarkymo įmonių darbuotojų mokymas turėtų būti proporcingas įmonės dydžiui ir pobūdžiui ir juo turėtų būti atsižvelgiama į konkrečią riziką, susijusią su veiklos pobūdžiu.
Mokymo svarba padidėjo 2021 m. kovo mėn.
Reglamente (EB) Nr. 852/2004 nustačius (privalomą) maisto saugos kultūros reikalavimą.
Mokymas dažnai bus svarbiausia priemonė gerai maisto saugos kultūrai sukurti arba atliks taisomųjų veiksmų funkciją, jei vertinant maisto saugos kultūros mastą nustatoma trūkumų (žr.
I priedo 4.14 skirsnį).
Kompetentinga institucija prireikus gali padėti plėtoti mokymo veiklą, kaip minėta pirmesnėse pastraipose, ypač tuose sektoriuose, kurie nepakankamai gerai organizuoti arba kuriuose aiškiai trūksta informacijos.
Tokia pagalba išsamiai aprašyta Maisto ir žemės ūkio organizacijos ir Pasaulio sveikatos organizacijos rekomendacijose valstybių Vyriausybėms dėl RVASVT taikymo mažosiose ir (arba) menkiau išvystytose maisto tvarkymo įmonėse (20).
(18) OL C 199, 2020 6 12, p. 1.
(19) OL C 163, 2017 5 23, p. 1.
(20) http://www.fao.org/docrep/009/a0799e/a0799e00.HTM.